«Fiskeridirektoratet» omdirigeres hit. For annen bruk, se Fiskeridirektoratet (andre betydninger).
**Fiskeridirektoratet** ble etablert i Bergen i 1900 og er myndighetenes rådgivende og utøvende organ innenfor fiskeri- og havbruksforvaltning i Norge. Direktoratet er underlagt Nærings- og fiskeridepartementet og ledes av fiskeridirektøren.

Fiskeridirektoratets logo på et skilt i Tromsø. Foto: Brage Aronsen. 
Fiskeridirektoratet på Nordnes i Bergen.
Fiskeridirektoratets inspeksjonsfartøy MS «Eir» på Storebø. Foto: Marius Vassnes Fiskeridirektoratet skal bidra til å oppfylle Nærings- og fiskeridepartementets overordnede mål, som er å sikre rammevilkårene for en lønnsom og bærekraftig fiskeri- og havbruksnæring, samt annet marint basert næringsliv. Direktoratet gir råd til departementet om hvordan fiskeri- og akvakulturnæringen bør forvaltes, og kontrollerer at lover og regler blir fulgt.

Fiskeridirektoratet skal fremme lønnsom og verdiskapende næringsaktivitet gjennom bærekraftig og brukerrettet forvaltning av marine ressurser og marint miljø.

  

Hovedkontoret er plassert i Bergen og direktoratet har rundt 420 årsverk fordelt på 20 kontorer langs Norges kyst. 

  

Frank Bakke-Jensen tiltrådte som Fiskeridirektør 1.desember 2021.

Historie
--------

Etter Stortingets beslutning hadde Indredepartementet fra 1860 ansvar for «de praktisk-videnskabelige fiskeriundersøgelser vedkommende saltvandsfiskerierne». Disse ble ledet av stipendiatene Jonas Axel Boeck som utredet silda frem til sin død i 1873, og Georg Ossian Sars som først hadde torskeansvaret, så overtok silda frem til 1893 da Johan Hjort overtok. Alt ble i 1900 flyttet til Bergen der Hjort ble leder *Norges Fiskeristyrelse* og i 1902-03 måtte håndtere «hvalstriden» der hundrevis av rasende fiskere stormet en hvalstasjon i Mehamn; fiskerne mente at hvalen hjalp dem ved å "syne" hvor det var lodde. Fra 1906 hadde det navnet Fiskeridirektoratet og Hjort fikk tittelen fiskeridirektør. Han ga seg i 1916 etter uenigheter med regjeringen som hadde offentliggjort en fiskeriavtale inngått med Storbritannia.

Fiskeridirektører
-----------------

* Johan Hjort 1906–1916
* Gisle Johnson kst. fra 27. oktober 1916
* Sigurd K. Asserson 1918–1937
* Hans Jacob Salvesen 1938–1940
* Ola Brynjelsen kst. 1945–1948
* Klaus Sunnanå 1948–1973
* Knut Vartdal 1973–1978
* Hallstein Rasmussen 1978–1988
* Viggo J. Olsen 1988–1996
* Peter Gullestad 1996–2008
* Liv Holmefjord 2008–2020
* Per Sandberg (konstituert) 2020–2021
* Frank Bakke-Jensen 2021–

Referanser
----------

1. ↑  «Fiskeridirektøren». 25. januar 2021. Besøkt 19. april 2021.
2. ↑  Antall ansatte ifølge Forvaltningsdatabasen.
3. ↑  «Kystfisket i Finnmark, en rettshistorie». 12.12.2011.
4. ↑  «Fiskeridirektøren». *Fiskeridirektoratet* **(norsk)**. Besøkt 15. desember 2021.

Eksterne lenker
---------------

* (no) Offisielt nettsted Rediger på Wikidata

* (en) Fiskeridirektoratet – kategori av bilder, video eller lyd på Commons Rediger på Wikidata
* Evaluering av Fiskeridirektoratet Difi-rapport 2015:1

  


| * v
* d
* r
Etater underlagt Nærings- og fiskeridepartementet |
| --- |
| 
* Brønnøysundregistrene
* Direktoratet for mineralforvaltning med Bergmesteren for Svalbard
* Fiskeridirektoratet
* Fjordfiskenemnda
* Garantiinstituttet for eksportkreditt
* Havforskningsinstituttet
* Justervesenet
* Klagenemnda for industrielle rettigheter
* Kystverket
* Norges geologiske undersøkelse
* Norsk akkreditering
* Norsk romsenter
* Patentstyret
* Sjøfartsdirektoratet

 |

|  |  |
| --- | --- |
| Oppslagsverk/autoritetsdata | Store norske leksikon **·** Bergen byleksikon **·** VIAF **·** LCCN **·** ISNI **·** NKC **·** KulturNav **·** Forvaltningsdatabasen **·** Brønnøysundregistrene
 |